Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 244

18. Fejezet MUNKATERÜLETI ÚSZÓLÉTESÍTMÉNYEKRE VONATKOZÓ KÜLÖN RENDELKEZÉSEK 18.01. cikk Alkalmazási feltételek Az 1. számú függelék szerinti hajóbizonyítványban munkaterületi úszólétesítménynek minõsített úszólétesítmény a munkaterületen kívül csak terheletlenül közlekedhet. Ezt a korlátozást a hajóbizonyítványba be kell jegyezni. A munkaterületi úszólétesítménynek rendelkeznie kell az illetékes hatóság által kiadott olyan bizonylattal, amely a munkavégzés idõtartamát és helyét, ahol a úszólétesítmény alkalmazható, engedélyezi. 18.02. cikk A II. rész alkalmazása Ha ez a fejezet másképpen nem rendelkezik, a munkaterületi úszólétesítmény építésére, és felszerelésére a II. rész 3-14. fejezetei érvényesek. 18.03. cikk Eltérések 1. (a) A 3.03. cikk 1. pont értelem szerint érvényes; (b) Az 5. és 6. fejezet értelem szerint érvényes, ha a úszólétesítmény saját hajtással rendelkezik; (c) A 10.02. cikk 2. pont (a) és (b) alpontja értelem szerint érvényes; (d) Az építésre, berendezésre, és felszerelésre vonatkozó rendelkezések alól a szemlebizottság egyedi esetben felmentéseket adhat, ha az egyenértékû biztonság igazolást nyer. 2. A hajózási hatóság a következõ elõírások alkalmazása alól felmentést adhat: (a) a 8.06. cikk 2-8. pontjától, ha nincs személyzet elõírva; (b) a 10.01. cikk 1. és 3. pontjától, ha a munkaterületi úszólétesítmény munkahorgonyokkal, vagy cölöpökkel biztonságosan kihorgonyozható. Saját hajtású munkaterületi úszólétesítménynek mindamellett rendelkeznie kell legalább egy horgonnyal a 10.01. cikk 1. pontja szerint, amelynek tömegszámításánál k együtthatóra 45-öt, és T-re a legkisebb oldalmagasságot kell felvenni; (c) a 10.02. cikk 1. pontja (c) alpontjától, ha a munkaterületi úszólétesítmény nem rendelkezik saját hajtással. 18.04. cikk Biztonsági távolság és szabadoldal 1. Azoknak a munkaterületi úszólétesítményeknek, amelyeknek rakományürítése a raktér aljának kinyitásával, vagy a hajótest szétnyitásával történik, biztonsági távolsága a raktéri szakaszon kívül legalább 300 mm, a szabadoldala pedig legalább 150 mm legyen. A szemlebizottság kisebb szabadoldalt is engedélyezhet, ha számítással 2001/42. szám igazolják, hogy a úszólétesítmény stabilitása 1,5 t/m3 fajsúlyú rakomány rakodása esetén kielégítõ, és fedélzetének egyik oldala sem ér a vízbe. A folyékonnyá tett rakomány (pl: zagy) stabilitásra gyakorolt hatását a a szabadoldal meghatározása során figyelembe kell venni. 2. Azokra a munkaterületi úszólétesítményekre, amelyeknek rakományürítése nem az 1. pontban megjelölt módon történik, a 4.01. és 4.02. cikk elõírásai az érvényesek. A hajózási hatóság a biztonsági távolságra, és a szabadoldalra az elõírtaktól eltérõ értéket is meghatározhat. 18.05. cikk Szolgálati csónakok Nem kell felszerelni a munkaterületi úszólétesítményeket szolgálati csónakkal, ha (a) saját hajtása nincs, vagy (b) a munkaterületen más szolgálati csónak áll rendelkezésre. Ezt a könnyítést be kell vezetni a hajóbizonyítványba. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes